I Z V R Š E N J E

 PROGRAMA RADA I RAZVOJA

 USTANOVE ZA ZDRAVSTVENU NJEGU

 U KUĆI KARLOVAC ZA 2022. GODINU

Karlovac, siječanj 2023.

**IZVRŠENJE PROGRAMA RADA I RAZVOJA ZA 2021. GODINU**

**UVOD**

Ustanova za zdravstvenu njegu u kući Karlovac zdravstvena je ustanova primarne zdravstvene zaštite koja provodi usluge zdravstvene njege i rehabilitacije te fizikalne terapije u kući bolesnika.

Ustanova je sukladno Zakonu o zdravstvenoj zaštiti organizirana u dva odsjeka:

1. Odsjek zdravstvene njege
2. Odsjek fizikalne terapije

**KADROVI**

Ukupan broj zaposlenih djelatnica i djelatnika 31. prosinca 2021. bio je 50, od čega je 40 na neodređeno vrijeme, 10 na određeno vrijeme, od toga 8 pripravnika za koje je s Hrvatskim zavodom za zapošljavanje sklopljen Ugovor o financiranju.

Tablica 1:

Zaposleni djelatnici

|  |  |  |  |
| --- | --- | --- | --- |
| Broj zaposlenih | Stanje s 31.12.2020. |  Stanje s 31.12.2021. | Stanje s 31.12.2022. |
| Zdravstvene djelatnice/ djelatnici | 38 | 49 | 48 |
|  % | 97.4% | 96% | 96% |
| Nezdravstvene djelatnice/ djelatnici | 1 | 2 | 2 |
|  % | 2,6% | 4,0 % | 4% |
| UKUPNO | 39 | 51 | 50 |

Tablica 2:

Pripravnici

|  |  |  |  |
| --- | --- | --- | --- |
|  | Stanje s 31.12.2020 | Stanje s 31.12.2021. | Stanje s 31.12.2022. |
| Pripravnici/ pripravnice |  1 |  9 | 8 |

**Kvalifikacijska struktura zaposlenih:**

VSS…………………………………………1 ravnateljica

VSS fizioterapeut…………………………...1 djelatnica

VŠS medicinska sestra……………………...8 djelatnica

VŠS fizioterapeut………………………….11 djelatnica/ djelatnika

SSS Medicinska sestra…………………….18 djelatnica

SSS fizioterapeut……………………………3 djelatnice

Jedna medicinska sestra raspoređena je na administrativne poslove po Invalidskoj komisiji.

**UKUPNO: …**……………………………..42 djelatnice/ djelatnika +8 pripravnika **= 50**

Iz tablica je vidljivo da je broj zaposlenih na kraju 2022. godine manji za 1 djelatnika u odnosu na 2021. godinu.

U srpnju 2022.g. zaposlili smo jednog pripravnika fizioterapeutskog tehničara. Tijekom studenog i prosinca po odobrenju Ministarstva zdravstva zaposlili smo dodatno još 7 pripravnika, 4 prvostupnika fizioterapije i 3 fizioterapeutska tehničara.

Zbog dugotrajnih bolovanja i povećanja opsega poslova u odsjeku fizikalne terapije u studenom je zaposlen jedan prvostupnik fizioterapije na određeno vrijeme, do 60 dana. Do povećanja poslova u fizikalnoj terapiji došlo je zbog pružanja usluge fizikalne terapije u privatnim obiteljskim domovima s kojima smo sklopili Ugovore o poslovnoj suradnji.

Tijekom 2022. godine tri djelatnice, medicinske sestre su sporazumno raskinule radni odnos zbog odlaska na drugo radno mjesto.

Djelatnici Ustanove, medicinske sestre i fizioterapeutkinje/ fizioterapeuti, obavljaju i administrativne poslove sukladno zahtjevima svojih komora i HZZO-e.

Djelatnicima Ustanove uz redovno isplaćene plaće, isplaćena su i sve naknade sukladno Kolektivnom ugovoru. Uz to isplaćene su i razlike plaće ožujak 2016. – siječanj 2017. sukladno sudskim presudama.

**ZDRAVSTVENA DJELATNOST**

U obavljanju zdravstvene njege i fizikalne terapije u kući Ustanova za zdravstvenu njegu u kući Karlovac je s Hrvatskim zavodom za zdravstveno osiguranje ugovorila slijedeće djelatnosti:

1. ZDRAVSTVENA NJEGA BOLESNIKA U KUĆI – ugovoreno 25 medicinskih sestara. Zbog nedostatka medicinskih sestara na tržištu rada nismo bili u mogućnosti zaposliti medicinsku sestru na upražnjeno radno mjesto te je od srpnja 2022. godine ugovorena jedna medicinska sestra manje u odnosu na početak godine.
2. FIZIKALNA TERAPIJA BOLESNIKA U KUĆI – ugovoreno 12 fizioterapeutkinja/fizioterapeuta

ZDRAVSTVENA NJEGA

Tablica 3:

DTP postupci zdravstvene njege

|  |  |
| --- | --- |
| **DTP postupci** |  **Broj postupaka** |
| **Godina** | **2020.** | **2021.** | **2022.** |
| Njega 01 | 1 929  | 1 537  | 1 426 |
| Njega 02 | 30 667 | 30 993 | 33506 |
| Njega 03 |  289 |  392 | 710 |
| Njega 04 |  417 |  462 | 513 |
| Njega 05 |  1 |  6 | 2 |
| Njega 06 |  6 878 |  5 742 | 4 969 |
| Njega 07 |  2 667 |  2 531 | 2 303 |
| Njega 08 |  0 |  0 | 0 |
| **UKUPNO** |  **42 848** | **41 663** | **43 429** |

U tabličnom prikazu vidljiv je porast obavljenih postupaka zdravstvene njege u 2022. godini za 1 766 postupaka više u odnosu na 2021. godinu. Najveći porast usluga bio je kod nepokretnih bolesnika i teško pokretnih koji su koristili specijalne postupke zdravstvene njege što je vidljivo u povećanom broju DTP postupaka njege 02. Kroz 2020. i 2021.godinu imali smo manje odrađenih postupaka zdravstvene njege. Razlog tome je bio COVID-19 epidemija zbog koje dio naših bolesnika nije koristio naše usluge za zdravstvenom njegom. Bolesnici i njihove obitelji zbog epidemioloških mjera izbjegavali sve moguće kontakte, pa su iz tog razloga i odbijali dolaske naših djelatnika u svoj dom. To je uglavnom bilo kod polupokretnih bolesnika kod kojih zdravstveno stanje nije zahtijevalo neke specijalne postupke za zdravstvenom njegom, pa je obitelj obavljala opću zdravstvenu njegu. Povremenih prekida za uslugom zdravstvene njege kod bolesnika bilo je i tijekom 2022. godine zbog poštivanja epidemioloških mjera kod oboljelih od COVID-a.

Ugovorena mjesta rada za zdravstvenu njegu u kući su:

* gradovi: Duga Resa, Karlovac, Ozalj i Slunj
* općine: Barilović, Cetingrad, Draganići, Generalski Stol, Netretić - do srpnja 2022., Rakovica i Žakanje.

Općinu Netretić nismo mogli ugovoriti zbog nedostatka medicinske sestre.

Općine Bosiljevo, Krnjak, Lasinja i Ribnik nisu ugovorene jer ne ispunjavaju zadani standard zbog malog broja stanovnika, ali Ustanova zdravstvenu njegu u kući provodi i na tim područjima, uz priznanje posebnog standarda od Hrvatskog zavoda za zdravstveno osiguranje.

FIZIKALNA TERAPIJA

Tablica 4.

|  |  |
| --- | --- |
| **DTP postupak** |  **Broj postupaka** |
| **Godina** | **2020.** | **2021.** | **2022.** |
| FT 017 | 11 474 | 13 367 | 15 793 |
| UKUPNO | 11 474 | 13 367 | 15 793 |

U 2022. godini došlo je do povećanja pruženih postupaka fizikalne terapije u kući za 2 426 postupaka više u odnosu na 2021.godinu.

Uz problem s COVID-19 epidemijom i nemogućnosti obavljanja fizikalne terapije u punom obimu u kući bolesnika kao i u domovima za starije i nemoćne i dalje je prisutan problem malog broja odobrenih naloga za fizikalnu terapiju.

Djelatnost fizikalne terapije u kući bolesnika vrši se na području cijele Karlovačke županije.

U 2022. godini nastavljena je suradnja s Gradom Karlovcem, koji već niz godina svojim projektom u sklopu Programa subvencija troškova stanovanja i drugih oblika socijalne pomoći bolesnim stanovnicima omogućuje dodatne satove zdravstvene njege u kući. Uz to nastavljena je suradnja i s općinom Barilović.

Tijekom 2022. godine nastavila se suradnja s obiteljskim domovima radi provođenja fizikalne terapije. Ukupno je sklopljeno 24 ugovora o poslovnoj suradnji.

Od 2014. godine Ustanova surađuje s Medicinskom školom Karlovac, čiji učenici 5. godine obrazovanja za medicinsku sestru/ tehničara dolaze u Ustanovu na obavljanje stručne prakse, što je ujedno i predviđeno po planu i programu u njihovom srednjoškolskom obrazovanju.

Vrijedno je istaknuti veliko zadovoljstvo naših korisnika. Veliki je broj pohvala i zahvala za rad naših djelatnika, koje dolaze od samih pacijenata, ali i od njihovih obitelji. Važno je naglasiti da u 2021.godini usprkos nastavku COVID-19 epidemija rad smo uspjeli organizirati po svim epidemiološkim mjerama i pružali naše zdravstvene usluge bolesnicima u njihovom domu.

**POSLOVANJE USTANOVE**

U 2022. godini u dva navrata došlo je do malog povećanja cijene rada koju nam ugovorom nudi HZZO što još uvijek nije dostatno za pokriće svih troškova. Novim Kolektivnim ugovorom povećane su obveze prema radnicima, a rast cijena značajno se odrazio i na povećanje troškova za obavljanje djelatnosti.

U 2022. godini Ustanova je ostvarila višak prihoda u iznosu 407.010 kn. Njime će se namiriti manjak iz prethodnog razdoblja u visini 125.705 kn, a preostali dio će se koristiti za plaće pripravnika.

Za zdravstvenu njegu u kući je fakturirano 4.365.515,36 kn, od čega:

* 3.977.355 kn prema HZZO-u za redovnu njegu u kući (99,5% ugovorenog limita)
* 166.926 kn za inozemnu njegu u kući
* 42.517 kn za privatne osobe
* 141.400 kn prema Gradu Karlovcu za ugovoreni socijalni program
* 35.040 kn prema Općini Barilović za ugovorene dodatne usluge njege u kući

Za fizikalnu terapiju u kući je fakturirano 2.018.292 kn i to:

* 1.489.452 kn prema HZZO-u za fizikalnu terapiju u kući (75% ugovorenog limita)
* 56.950 kn za inozemnu fizikalnu terapiju
* 69.705 kn prema privatnim korisnicima
* 401.400 kn prema domovima za starije i nemoćne

Kad se govori o rashodima, najznačajniji su oni za zaposlene koji iznose 5.614.211 kn, uključujući i materijalna prava radnika.

Nadalje, važno je istaknuti i značajne rashode za energiju (268.180 kn), kao i za rukavice i drugu zaštitnu opremu zaposlenih (30.498 kn) čija je potrošnja i dalje povećana zbog pandemije COVID-19.

**TEKUĆE I INVESTICIJSKO ODRŽAVANJE PROSTORA I OPREME**

Planirana sredstva utrošena su sukladno Planu nabave za 2022. godinu. Decentralizirana sredstva utrošena su na nabavku tri vozila te na održavanje postojećeg voznog parka. Uz to iz sredstava Karlovačke županije i Grada Karlovac nabavljeno je još jedno vozilo.

Uređene su radne prostorije Ustanove te je preuređena garaža 1 za potrebe arhive.

Za kvalitetno provođenje radnih procesa nabavili smo novu informatičku opremu i mobilne uređaje.

**STRUČNI RAD**

Sva stručna tijela redovno su održavala svoje sjednice i pratila stručni rad djelatnika. Nastojalo se u svim segmentima rada predložiti moguća poboljšanja na zadovoljstvo naših pacijenata.

Povjerenstvo za unutarnji stručni nadzor sukladno svom planu provelo je četiri unutarnja stručna nadzora.

**Z A K L J U Č A K**

Ustanova u svom radu ima problema koji izravno utječu na poslovanje:

1. **Nedostatak stručnog kadra – medicinskih sestara**

Ustanova je tijekom 2022. godine kontinuirano imala raspisan natječaj za zapošljavanje medicinskih sestara kako na neodređeno tako i na određeno. Razlog tome su odsutnost djelatnica zbog bolovanja, kao i sporazumni raskid radnog odnosa. Po raspisanom natječaju zaposlili smo 4 kandidatkinje na neodređeno vrijeme ali zbog fluktuacije tog kadra kontinuirano imamo potrebu zapošljavanja novih medicinskih sestara. Deficit medicinskih sestara na tržištu rada predstavlja veliki problem za organizaciju rada i izvršenje obveza.

Osim toga, pri ugovaraju djelatnosti zdravstvene njege u kući Hrvatski zavod za zdravstveno osiguranje ne priznaje financiranje više školske spreme za medicinske sestre/ tehničare usprkos intenzivnim nastojanjima Udruga i Komore medicinskih sestara. Takav stav izrazito negativno djeluje na djelatnice/ djelatnike s višom školskom spremom, te Ustanova posljedično gubi upravo najbolje radnike koji odlaze na druga radna mjesta.

1. **Neodgovarajuća cijena rada zdravstvene njege i fizikalne terapije**

Cijena rada medicinske sestre i fizioterapeutkinje/ fizioterapeuta je različita, a troškovi rada su isti, osim troška plaće.

Posebno je zahtjevna situacija kod fizikalne terapije u kući bolesnika gdje je cijena rada izjednačena s cijenom rada u stacionarnim ustanovama – bolnicama: Ustanova ima trošak dolaska do kuće pacijenta, dok u stacionarne ustanove pacijenti dolaze o svom trošku.

Uz ovakvu ponuđenu cijenu rada, vrlo je teško poslovati pozitivno, a da se u istom trenutku poštuju obveze po Ugovoru s HZZO-e, prava iz Kolektivnog ugovora i ostali materijalni troškovi.

Ustanovi nisu posebno priznati troškovi goriva kao što su priznati hitnoj medicinskoj pomoći i sanitetskom prijevozu, a naša službena vozila dnevno prijeđu u prosjeku 150 kilometara svaki, te je stavka za gorivo najveći iznos proračuna Ustanove, a pokrivamo je iz vlastitih sredstava. Velika većina pacijenata je od svojeg gradskog ili općinskog središta udaljena 20 – 30 km, što znatno povećava troškove zdravstvene njege i fizikalne terapije u kući, a koje nije moguće naplatiti.

Ur.br.: 01-72/23

Karlovac, siječanj 2023.

 RAVNATELJICA

 Andreja Navijalić, prof.